Ucrèna

L’UcrènaDês son endèpendence en 1991, l’Ucrèna at gins de fôrma longe por son nom, cen que la Constitucion de 1996 at confirmâ.  Rogiér Virèt, « Dikchonéro Fransé - Savoyâ - Dictionnaire Français - Savoyard » , 8 èdicion reviua et ôgmentâye, mârs 2021, p. 3323. (,   en ucrènien) est un Ètat d’Eropa levantenche, lo second d’Eropa per sa supèrficie et lo premiér tot eropèenAprés la partia eropèèna de la Russia (). Lo Cazacstan, la Turquia, lo Danemârc (avouéc lo Groenland) et la France (avouéc la Guiyana) sont asse-ben ples èpatâs dens lor ensemblo, mas les parties de celos payis que sè trôvont èxcllusivament en Eropa sont ples petiôtes que l’Ucrèna.. El est bordâye per la mar Nêre et la mar d’Azov u mié-jorn, frontaliére avouéc la Russia u nord-èste et u levant, avouéc la Bièlorussia a bise, avouéc la Pologne a l’ouèste-nord-ouèste, avouéc la Slovaquia et les Hongries u cuchient et pués avouéc la Roumania et la Mordavia u sud-ouèste. La capitâla, et la vela la ples poplâye du payis, est Kyiv.

Les origines de la cultura ucrènièna remontont a l’Ètat slâvo levantenc mèdièvâl de la Rous de Kyiv. Aprés la chêta de cela dèrriére per les envâsions mongoles du , lo tèrritouèro fât la chousa de particions et sè vêt revendicâ per un mouél de pouessiences ètrangiéres, que la rèpublica de les Doves Nacions u cuchient et l’Empiro otoman u mié-jorn. L’Hètmanat cosaco endèpendent ègziste entre-mié lo  et lo , devant que ses parties levantenche et centrâla seyont pas fêtes rentrar dedens l’Empiro russo. L’Ucrèna cuchientenche serat, de son fllanc, fêta rentrar dedens l’empiro d’Ôtriche, son succèssor l’Ôtriche-Hongries, pués la Seconda Rèpublica de Pologne.

Pendent la rebênâda russa, la Rèpublica populèra ucrènièna cognêt tot côrt l’endèpendence avouéc recognessence entèrnacionâla, farat rentrar na partia de la vielye Rèpublica populèra d’Ucrèna cuchientenche, mas chavone per vegnir la Rèpublica socialista soviètica d’Ucrèna de l’Union soviètica, dens los ans 1920 aprés la guèrra civila russa. En 1939, l’Union soviètica chavone sa conquéta de l’Ucrèna cuchientenche conforma a la pache gèrmano-soviètica.

L’Ucrèna vint oncor un côp endèpendenta en 1991, avouéc l’èfondrament de l’URSS et est adonc la trêsiéma pouessience nuclèâra mondiâla en nombro d’ogives .. Lo , l’Ucrèna abandone ses ârmes nuclèâres dens lo câdro du Mèmorandon de Budapèst en èchanjo de garanties sus sa sècuritât et son entègritât tèrritoriâla que la Russia, los Ètats-Unis et lo Reyômo-Uni sont garants. Aprés la rebênâda de 2014, la Crimèa est anèxâye per la Russia et na guèrra civila ècllafe dens lo levant du payis avouéc los sèparatistos pro-Russos. Contre la menace russa et lo nan-rèspèct per la Russia de sos engagements de 1994, l’Ucrèna chèrche adonc de novèles garanties de sècuritât en sè raprochient de l’OTAB. La crisa prend na novèla dimension lo , quand l’Ucrèna est envayia per les fôrces armâyes russes sus ôrdre de Vladimir Poutine.

La solèta lengoua oficièla est l’ucrènien, mas lo russo est avouéc prod empleyê, notament dens lo mié-jorn et dens lo levant du payis, a côsa de la dominacion du viely empiro russo et d’un mouél de siècllos de russificacion qu’at cognu cela partia du payis.

 Geografia fesica 
 Veles 
 Kyiv
 Kharkiv
 Lviv
 Odèssa
 Mykolaïv

 Histouère 
 Envâsion de l’Ucrèna per la Russia en 2022

 Vêre avouéc 
 Articllos liyês 
 Lims de defôr 

 Notes et rèferences 
 Notes 

 Rèferences 

*
Catègorie:Payis d’Eropa